****

**ระเบียบศูนย์พัฒนาเด็กเล็กตำบลบุ่งคล้า**

**ว่าด้วยเครื่องแต่งกายและการแต่งกายของนักเรียน พ.ศ. 2563**

……………………………………………………………………………..

อาศัยอำนาจตามความใน มาตรา 67 (5) แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 และมาตรฐานการดำเนินงานศูนย์พัฒนาเด็กเล็ก ขององค์กรปกครองส่วนท้องถิ่น โดยความเห็นชอบของคณะกรรมการบริหารศูนย์พัฒนาเด็กเล็กตำบลบุ่งคล้า ในคราวประชุมครั้งที่ 2/2563 เมื่อวันที่ 25 มิถุนายน 2563 จึงวางระเบียบศูนย์พัฒนาเด็กเล็กตำบลบุ่งคล้า ว่าด้วยเครื่องแบบและการแต่งกายของนักเรียน พ.ศ. 2563 ไว้ดังนี้

ข้อ 1 ระเบียบนี้เรียกว่า “ศูนย์พัฒนาเด็กเล็กตำบลบุ่งคล้า ว่าด้วยเครื่องแบบและการแต่งกายของนักเรียน พ.ศ. 2563”

ข้อ 2 ระเบียบนี้ให้ใช้บังคับ ตั้งแต่บัดนี้เป็นต้นไป

ข้อ 3 ระเบียบนี้ให้ใช้บังคับแก่นักเรียนผู้ซึ่งศึกษาในศูนย์พัฒนาเด็กเล็กตำบลบุ่งคล้า สังกัด กองการศึกษา ศาสนาและวัฒนธรรม องค์การบริหารส่วนตำบลบุ่งคล้า อำเภอหล่มสัก จังหวัดเพชรบูรณ์

ข้อ 4 เครื่องแบบนักเรียน ดังนี้

**(1) นักเรียนชาย**

ชุดนักเรียน

- เสื้อแขนสั้นสีส้มอ่อน คอปกและปลายแขนลายสก๊อตสีส้ม กางเกงขาสั้นลายสก๊อตสีส้ม

- เสื้อปักชื่อ-สกุล ด้วยไหมสีน้ำเงิน ด้านขวา ปักสัญลักษณ์เป็นรูปดาวสำหรับระดับชั้นที่หน้าอกด้านขวา เหนือชื่อ-สกุล ดังนี้

ห้องเรียนที่ 1 ✰ 1 ดวง สีน้ำเงิน

ห้องเรียนที่ 2 ✰✰ 2 ดวง สีน้ำเงิน

ห้องเรียนที่ 3 ✰✰✰ 3 ดวง สีน้ำเงิน

- เสื้อปักตราสัญลักษณ์ศูนย์พัฒนาเด็กเล็กตำบลบุ่งคล้า ที่กระเป๋าด้านซ้ายมือ

- รองเท้าหุ้มส้นสีดำ ไม่มีแถบสีใดๆ และสวมถุงเท้าสีขาวไม่มีลวดลาย

ชุดพละ

- เสื้อกีฬาแขนสั้นคอปกสีส้มปกสีเทา ปักตราสัญลักษณ์ศูนย์พัฒนาเด็กเล็ก ตำบลบุ่งคล้า กระเป๋าเสื้อด้านซ้าย กางเกงวอร์มขาสั้น สีเทา

- รองเท้าผ้าใบสีขาว และสวมถุงเท้าสีขาวไม่มีลวดลาย

ชุดผ้าไทย

- เสื้อคอกลมแขนสั้น ติดกระดุมที่ไหล่ ลายดอก สีพื้นสุภาพ หรือโทนสีตามที่ครูประจำชั้นเรียนกำหนด

- โจงกระเบนลายไทย โทนสีตามที่ครูประจำชั้นเรียนกำหนด

- รองเท้าหนังหุ้มส้นสีดำ ไม่มีแถบสีใด ๆ และสวมถุงเท้าสีขาวไม่มีลวดลาย

/(2) นักเรียนหญิง...

-2-

**(2) นักเรียนหญิง**

ชุดนักเรียน

- เสื้อแขนสั้นสีส้มอ่อน คอปกทหารเรือผูกโบว์ปลายแขนลายสก๊อตสีส้ม กระโปรงสั้นลายสก๊อตสีส้ม

- เสื้อปักชื่อ-สกุล ด้วยไหมสีน้ำเงิน ด้านขวา ปักสัญลักษณ์เป็นรูปดาวสำหรับระดับชั้นที่หน้าอกด้านขวา เหนือชื่อ-สกุล ดังนี้

ห้องเรียนที่ 1 ✰ 1 ดวง สีน้ำเงิน

ห้องเรียนที่ 2 ✰✰ 2 ดวง สีน้ำเงิน

ห้องเรียนที่ 3 ✰✰✰ 3 ดวง สีน้ำเงิน

- เสื้อปักตราสัญลักษณ์ศูนย์พัฒนาเด็กเล็กตำบลบุ่งคล้า ที่กระเป๋าด้านซ้ายมือ

- รองเท้าหุ้มส้นสีดำ ไม่มีแถบสีใดๆ และสวมถุงเท้าสีขาวไม่มีลวดลาย

ชุดพละ

- เสื้อกีฬาแขนสั้นคอปกสีส้มปกสีเทา ปักตราสัญลักษณ์ศูนย์พัฒนาเด็กเล็ก ตำบลบุ่งคล้า กระเป๋าเสื้อด้านซ้าย กางเกงวอร์มขาสั้น สีเทา

- รองเท้าผ้าใบสีขาว และสวมถุงเท้าสีขาวไม่มีลวดลาย

ชุดผ้าไทย

- เสื้อคอกลมแขนตุ๊กตา สีพื้นสุภาพ หรือโทนสีตามที่ครูประจำชั้นเรียนกำหนด

- โจงกระเบนลายไทย โทนสีตามที่ครูประจำชั้นเรียนกำหนด

- รองเท้าหนังหุ้มส้นสีดำ ไม่มีแถบสีใด ๆ และสวมถุงเท้าสีขาวไม่มีลวดลาย

ข้อ 5 กำหนดระเบียบการต่างกายประจำวันของนักเรียนศูนย์พัฒนาเด็กเล็กตำบลบุ่งคล้า ดังนี้

|  |  |
| --- | --- |
| **วัน** | **การแต่งกาย** |
| จันทร์ | ชุดนักเรียน |
| อังคาร | ชุดนักเรียน |
| พุธ | ชุดพละ |
| พฤหัสบดี | ชุดนักเรียน |
| ศุกร์ | ชุดผ้าไทย |

ข้อ 6 กำหนดทรงผมนักเรียนศูนย์พัฒนาเด็กเล็กตำบลบุ่งคล้า ดังนี้

(1) นักเรียนชาย ให้ตัดผมเกรียน (ทรงนักเรียน) หรือรองทรงต่ำ เปิดข้างหูและท้ายทอย ห้ามปล่อยผมหรือไว้หางเต่า

/(2) นักเรียนหญิง..

-3-

(2) นักเรียนหญิง

กรณีผมสั้น ให้ตัดผมทรงบ๊อบตรง ความยาวของผมห้ามชนคอปกเสื้อ และ ให้รวบผมด้านหน้าผูกโบว์สีขาวล้วน ไม่มีลวดลาย ยกเว้นตัดผมทรงหน้าม้า

กรณีผมยาว ให้รวบผมหรือถักเปียไว้ด้านหลังให้เรียบร้อย และผูกโบว์สีขาวล้วน ไม่มีลวดลาย

ข้อ 7 ห้ามใส่เครื่องประดับของมีค่าและนำของเล่นทุกประเภทมา หากสูญหายศูนย์พัฒนา เด็กเล็กตำบลบุ่งคล้า จะไม่รับผิดชอบไม่ว่ากรณีใด ๆ ทั้งสิ้น

ข้อ 8 ให้ศูนย์พัฒนาเด็กเล็กตำบลบุ่งคล้า โดยความเห็นชอบของคณะกรรมการบริหารศูนย์พัฒนา เด็กเล็กตำบลบุ่งคล้า กำหนดรายละเอียดเกี่ยวกับการแต่งกาย วิธีการ และเงื่อนไขในการแต่งกายเครื่องแบบนักเรียน ชนิดและแบบของเครื่องแบบ เครื่องหมายของศูนย์พัฒนาเด็กเล็กตำบลบุ่งคล้า รวมทั้งจัดทำ รูปเครื่องแบบตามระเบียบนี้ไว้เป็นตัวอย่าง

ให้นายกองค์การบริหารส่วนตำบลบุ่งคล้า มีอำนาจอนุมัติให้ความเห็นชอบการกำหนด รายละเอียด

ตามวรรคหนึ่ง และให้ศูนย์พัฒนาเด็กเล็กประกาศให้นักเรียนและผู้ปกครองทราบ

ข้อ 9 หากศูนย์พัฒนาเด็กเล็กตำบลบุ่งคล้า มีความประสงค์จะขอใช้เครื่องแบบหรือเปลี่ยนแปลงเป็นอย่างอื่น นอกจากที่กำหนดในระเบียบนี้ให้ดำเนินการแก้ไข หรือเปลี่ยนแปลงให้เป็นไป ตามข้อ 8

ข้อ 10 กรณีมีเหตุจำเป็นหรือมีเหตุพิเศษ ให้ศูนย์พัฒนาเด็กเล็กตำบลบุ่งคล้า พิจารณายกเว้นหรือผ่อนผันการแต่งเครื่องแบบนักเรียนได้ตามความเหมาะสม โดยขอความเห็นชอบจากนายกองค์การบริหารส่วนตำบลบุ่งคล้า เป็นกรณีพิเศษในแต่ละคราว

ประกาศ ณ วันที่ 1 เดือน กรกฎาคม พ.ศ. 2563


ชัยณฤทธิ์ สิงห์ทอง


(นายชัยณฤทธิ์ สิงห์ทอง)

นายกองค์การบริหารส่วนตำบลบุ่งคล้า

**รูปเครื่องแบบและการแต่งกายของนักเรียน**




**แนบท้ายระเบียบศูนย์พัฒนาเด็กเล็กตำบลบุ่งคล้า ว่าด้วยเครื่องแบบและการแต่งกายของนักเรียน พ.ศ. 2563**







**รูปเครื่องแบบและการแต่งกายของนักเรียน**


**แนบท้ายระเบียบศูนย์พัฒนาเด็กเล็กตำบลบุ่งคล้า ว่าด้วยเครื่องแบบและการแต่งกายของนักเรียน พ.ศ. 2563**



**รูปเครื่องแบบและการแต่งกายของนักเรียน**

**แนบท้ายระเบียบศูนย์พัฒนาเด็กเล็กตำบลบุ่งคล้า ว่าด้วยเครื่องแบบและการแต่งกายของนักเรียน พ.ศ. 2563**





**ประกาศองค์การบริหารส่วนตำบลบุ่งคล้า**

**เรื่อง ประกาศใช้ระเบียบศูนย์พัฒนาเด็กเล็กตำบลบุ่งคล้า**

**ว่าด้วยเครื่องแต่งกายและการแต่งกายของนักเรียน พ.ศ. 2563**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยศูนย์พัฒนาเด็กเล็กตำบลบุ่งคล้า กองการศึกษา ศาสนาและวัฒนธรรม องค์การบริหารส่วนตำบลบุ่งคล้า ได้จัดทำร่างระเบียบศูนย์พัฒนาเด็กเล็กตำบลบุ่งคล้า ว่าด้วยเครื่องแต่งกายและการแต่งกายของนักเรียน พ.ศ. 2563 เพื่อใช้บังคับกับนักเรียนศูนย์พัฒนาเด็กเล็กตำบลบุ่งคล้า ให้การแต่งกายเป็นระเบียบเรียบร้อยเป็นไปแนวทางเดียวกัน โดยอาศัยอำนาจตามความ ในมาตรา 67 (5) แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 และมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น และมติความเห็นชอบของคณะกรรมการบริหารศูนย์พัฒนาเด็กเล็กตำบลบุ่งคล้า ในคราวประชุมคณะกรรมการบริหาร ศูนย์พัฒนาเด็กเล็กตำบลบุ่งคล้าครั้งที่ 2/2563 เมื่อวันที่ 25 มิถุนายน 2563

ทั้งนี้ เพื่อให้การบริหารงานของส่วนราชการ กองการศึกษา ศาสนาและวัฒนธรรม เป็นไปด้วยความเรียบร้อย และเกิดประโยชน์สูงสุด จึงประกาศใช้ระเบียบศูนย์พัฒนาเด็กเล็กตำบลบุ่งคล้า ว่าด้วย เครื่องแต่งกายและการแต่งกายของนักเรียน พ.ศ. 2563 ตั้งแต่ภาคเรียนที่ 1/2563 เป็นต้นไป

จึงประกาศให้ทราบโดยทั่วกัน

ประกาศ ณ วันที่ 1 เดือน กรกฎาคม พ.ศ. ๒๕63

ชัยณฤทธิ์ สิงห์ทอง

(นายชัยณฤทธิ์ สิงห์ทอง)

นายกองค์การบริหารส่วนตำบลบุ่งคล้า